
52 DR.31.5.2004 

 

tersebut semakin mengganas lagi – sekarang dia potong dahulu baru dia ragut.  
Apakah tindakan kementerian sudah menangkap  kumpulan ini atau belum kerana ini 
semakin lebih menakutkan?  Dahulu dia ragut tetapi sekarang ini dia rompak dan ragut.  
Sekarang dia potong dahulu baru ragut. Saya rasa, pihak kerajaan telah gagal dalam 
segala usahanya.  Walaupun usaha telah dibuat tetapi tidak mendatangkan kesan yang 
baik untuk memulihkan keselamatan di jalan-jalan raya. 

 Keduanya, apakah yang telah dibuat ke atas kes pembantu rumah dan 
pendatang asing yang ditangkap bukan kerana mereka terlibat dengan apa-apa 
kesalahan, tetapi mereka ditipu dan dibawa masuk ke Malaysia untuk pelacuran 
ataupun mereka dijanjikan dengan pekerjaan, tetapi apabila mereka datang ke sini 
sebenarnya tidak ada pekerjaan.   Oleh kerana sekarang tidak  ada tempat tahanan 
yang  khas untuk menempatkan mereka,  mereka ditempatkan bersama-sama dengan 
pendatang asing  yang ditahan kerana tidak mempunyai permit.  Saya rasa ini adalah 
sesuatu keadaan yang kurang memuaskan.  Adakah kita akan menyediakan tempat 
yang berasingan untuk pendatang atau pekerja asing yang ditipu, diterrific masuk ke 
Malaysia?  Terima kasih. 

Dato’ Haji Noh bin Haji Omar:  Terima kasih Yang Berhormat.  Tadi saya 
sudah lepas perkara jenayah ini.  Saya sudah bercakap tadi bahawa beberapa tindakan 
operasi ini akan dilaksanakan.  Jadi, segala pandangan Yang Berhormat memang 
diambil tahu dan isu ragut ini memang menjadi isu yang besar.  Kita juga sedia maklum 
bahawa kadang-kadang isu ragut ini agak sukar untuk dibuat penangkapan kerana 
barang sudah hilang, sedangkan sekiranya dibawa  ke mahkamah  mesti ada barang 
bukti.  Sekiranya tidak ada barang bukti nanti,  Bukit Gelugor – dia jadi peguam bela 
lepaslah orang yang dituduh.  Oleh sebab itu, kita akan menggunakan Undang-undang 
Ordinan Darurat untuk “menangkap tanpa bicara”, bagi penjenayah-penjenayah 
sekiranya kita mendapat bukti bahawa mereka terlibat di dalam kes–kes ragut ini.  
Mengenai …. 

Tuan Salahuddin bin Ayub:  [Bangun] 

Dato’ Haji Noh bin Haji Omar:  Saya hendak pergi terus sebab selepas ini 
Yang Amat Berhormat  Timbalan Perdana Menteri hendak jawab, jadi saya kena beri 
laluan kepada Yang Amat Berhormat. 

Timbalan Yang di-Pertua [Datuk Dr. Yusof bin Yacob]:  Yang Berhormat 
kalau tidak ada masa, sila teruskan Yang Berhormat.  Sila, sila.  Dia tidak bagi jalan, 
Yang Berhormat. 

Dato’ Haji Noh bin Haji Omar:  Dalam kes-kes penderaan yang melibatkan 
pembantu rumah asing, pihak polis telah mengambil langkah-langkah secara 
profesional dan menyeluruh untuk memastikan setiap siasatan bagi tindakan yang 
diambil adalah menepati undang-undang  dan prosedur yang ditetapkan. 

Yang Berhormat daripada Pasir Mas telah  membangkitkan  mengenai proses 
penahanan di bawah ISA, di mana tahanan di bawah akta tersebut ditahan tanpa 
dibicarakan. Contoh yang diambil ialah kes yang melibatkan anak Yang Amat 
Berhormat Menteri Besar Kelantan.  Saya ingin memaklumkan bahawa pelaksanaan 
penguatkuasaan ISA telah dilakukan secara berhemah dan teliti bagi membendung 
unsur-unsur keganasan.  Semua tangkapan dan tahanan di bawah ISA 1990 telah 
dilakukan mengikut lunas undang-undang dan kepentingan keselamatan Malaysia.   

Dalam pada itu semua kes yang disabitkan di bawah Akta Keselamatan Dalam 
Negeri akan didengar oleh sebuah badan bebas yang dilantik oleh Yang di-Pertuan 
Agong di bawah Artikel 151(2) Perlembagaan Persekutuan yang dikenali sebagai 
Lembaga Penasihat.  Menurut Seksyen 15 Akta Keselamatan Dalam Negeri, anggota 
Lembaga Penasihat disifatkan sebagai anggota perkhidmatan awam dan mempunyai 
perlindungan dan keistimewaan yang sama sebagaimana yang diberikan oleh undang-
undang kepada seorang Hakim dalam melaksanakan tugas-tugas dan 
tanggungjawabnya. Dalam proses sidang Lembaga Penasihat, syor Lembaga 
Penasihat akan diambil kira dalam pembebasan orang tahanan atau sebaliknya.  
Kerajaan tidak boleh membebaskan dengan sewenang-wenangnya orang tahanan 
tanpa melalui proses undang-undang yang telah di tetapkan.   

Dato' Kamarudin bin Jaafar:   [Bangun]  

Dato’ Haji Noh bin Haji Omar:  ISA? 



tersebut semakin mengganas lagi- sekarang dia potong dahulu baru dia ragut. Apakah tindakan kementerian sudah menangkap kumpulan ini atau belum kerana ini semakin lebih menakutkan? Dahulu dia ragut tetapi sekarang ini dia rompak dan ragut. Sekarang dia potong dahulu baru ragut. Saya rasa, pihak kerajaan telah gagal dalam segala usahanya. Walaupun usaha telah dibuat tetapi tidak mendatangkan kesan yang baik untuk memulihkan keselamatan di jalan-jalan raya. Keduanya, apakah yang telah dibuat ke atas kes pembantu rumah dan pendatang asing yang ditangkap bukan kerana mereka terlibat dengan apa-apa kesalahan, tetapi mereka ditipu dan dibawa masuk ke Malaysia untuk pelacuran ataupun mereka dijanjikan dengan pekerjaan, tetapi apabila mereka datang ke sini sebenarnya tidak ada pekerjaan. Oleh kerana sekarang tidak ada tempat tahanan yang khas untuk menempatkan mereka, mereka ditempatkan bersama-sama dengan pendatang asing yang ditahan kerana tidak mempunyai permit. Saya rasa ini adalah sesuatu keadaan yang kurang memuaskan. Adakah kita akan menyediakan tempat yang berasingan untuk pendatang atau pekerja asing yang ditipu, diterrific masuk ke Malaysia? Terima kasih. Dato' Haji Noh bin Haji Omar: Terima kasih Yang Berhormat. Tadi saya sudah lepas perkara jenayah ini. Saya sudah bercakap tadi bahawa beberapa tindakan operasi ini akan dilaksanakan. Jadi, segala pandangan Yang Berhormat memang diambil tahu dan isu ragut ini memang menjadi isu yang besar. Kita juga sedia maklum bahawa kadang-kadang isu ragut ini agak sukar untuk dibuat penangkapan kerana barang sudah hilang, sedangkan sekiranya dibawa ke mahkamah mesti ada barang bukti. Sekiranya tidak ada barang bukti nanti, Bukit Gelugor- dia jadi peguam bela lepaslah orang yang dituduh. Oleh sebab itu, kita akan menggunakan Undang-undang Ordinan Darurat untuk "menangkap tanpa bicara", bagi penjenayah-penjenayah sekiranya kita mendapat bukti bahawa mereka terlibat di dalam kes-kes ragut ini. Mengenai .... Tuan Salahuddin bin Ayub: [Bangun]. Dato' Haji Noh bin Haji Omar: Saya hendak pergi terus sebab selepas ini Yang Amat Berhormat Timbalan Perdana Menteri hendak jawab, jadi saya kena beri laluan kepada Yang Amat Berhormat. Timbalan Yang di-Pertua [Datuk Dr. Yusof bin Yacob]: Yang Berhormat kalau tidak ada masa, sila teruskan Yang Berhormat. Sila, sila. Dia tidak bagi jalan, Yang Berhormat. Dato' Haji Noh bin Haji Omar: Dalam kes-kes penderaan yang melibatkan pembantu rumah asing, pihak polis telah mengambil langkah-langkah secara profesional dan menyeluruh untuk memastikan setiap siasatan bagi tindakan yang diambil adalah menepati undang-undang dan prosedur yang ditetapkan. Yang Berhormat daripada Pasir Mas telah membangkitkan mengenai proses penahanan di bawah ISA, di mana tahanan di bawah akta tersebut ditahan tanpa dibicarakan. Contoh yang diambil ialah kes yang melibatkan anak Yang Amat Berhormat Menteri Besar Kelantan. Saya ingin memaklumkan bahawa pelaksanaan penguatkuasaan ISA telah dilakukan secara berhemah dan teliti bagi membendung unsur-unsur keganasan. Semua tangkapan dan tahanan di bawah ISA 1990 telah dilakukan mengikut lunas undang-undang dan kepentingan keselamatan Malaysia. Dalam pada itu semua kes yang disabitkan di bawah Akta Keselamatan Dalam Negeri akan didengar oleh sebuah badan bebas yang dilantik oleh Yang di-Pertuan Agong di bawah Artikel 151(2) Perlembagaan Persekutuan yang dikenali sebagai Lembaga Penasihat. Menurut Seksyen 15 Akta Keselamatan Dalam Negeri, anggota Lembaga Penasihat disifatkan sebagai anggota perkhidmatan awam dan mempunyai perlindungan dan keistimewaan yang sama sebagaimana yang diberikan oleh undang- undang kepada seorang Hakim dalam melaksanakan tugas-tugas dan tanggungjawabnya. Dalam proses sidang Lembaga Penasihat, syor Lembaga Penasihat akan diambil kira dalam pembebasan orang tahanan atau sebaliknya. Kerajaan tidak boleh membebaskan dengan sewenang-wenangnya orang tahanan tanpa melalui proses undang-undang yang telah di tetapkan. Dato' Kamarudin bin Jaafar: [Bangun]. Dato' Haji Noh bin Haji Omar: ISA?.